Cabezo d'Alcalá - Biquipedia, a enziclopedia libre

# Cabezo d'Alcalá

### De Biquipedia

Lo Cabezo d'Alcalá ye un important chazimiento arquiolochico que se troba en lo termin de Zaila (Baxo Martín, Tergüel, Aragón) que ha proporzionato muitos repuis, porque se i han feito escabazions dende finals de lo sieglo XIX[1]. Las troballas s'escalonan dende la I Edat de Fierro dica la época de Zésar. La estratigrafía ha dato 3 libels: Campos d'Urnas tardanos (I Edat de Fierro), cultura iberica (II Edat de Fierro) y ziudat ibero-romana.

Se crei que lo libel iber corresponde con lo toponimo conoxito por atras fuens (monedas por exemplo) Sedeis, Sedeiskem, capital de los ibers sedetans. Miguel Beltrán Lloris crei sin d'embargo que corresponde con Beligion.

La ziudat ibero-romana ye la que ha dato més informazión. Paradochicament las inscripzions en alfabeto iberico son de lo libel ibero-román. Tamién ye paradochico trobar-se palabras zeltas como belenos; esto s'interpreta como que la cultura iberica s'estendió por la bal de l'Ebro sopre un sustrato cultural indoeuropeyo de la I Edat de Fierro. Bi ha un templo on se troboron estatuas de bronze: un toro y repuis d'atra que yera un ome con un caballo.

Se crei que atacoron la ziudat ibero-romana en una guerra zibil romana (bels inbestigadors creyen que en las Guerras Sertorianas, 72 aC-76 aC), pero bi'n ha beluns creyen que estió más tarde, en lo 49 aC. Cosa curiosa ye que pa puyar ta la ziudat calió fer una rampa como la que se fazió en Masada (Israel). La rampa enrunó un tumulo de la I Edat de Fierro que s'ha reconstruito como simbolo en una curba de la carretera que pasa por lo lugar. Dezaga la guerra la ziudat no se reconstruyó, porque no feba falta un lugar fortificato pa articular lo territorio (y en la zona crexió la ziudat romana de Lepida Celsa en un puesto millor comunicato y más plano, on güei son Exelsa y Biliella d'Ebro).

## [editar] Referenzias

1. ↑ P. Gil, 1885-1890; J. Cabré y Pérez Temprado, 1919-1935 y 1940-1942; Unibersidat de Zaragoza, 1964; M. Beltrán, dende 1971

Categorías: Ibers en Aragón | Arquiolochía

##### Views

- Articlo
- Descusión
- Bersión autual

##### Mirar

##### En atras luengas

- Español
- Galego